Sobra, 9.travnja 2024.

NATJEČAJ ZA IZBOR NAJLJEPŠE OKUĆNICE NA PODRUČJU OTOKA MLJETA U 2024. GODINI

I

Turistička zajednica općine Mljet raspisuje javni poziv za dostavu prijava na Natječaj za izbor najljepše okućnice u 2024. godini na području otoka Mljeta, kako bi potakla mještane na uređenje okućnice i očuvanje okoliša, te kako bi se doprinijelo zelenijem i ljepšem mjestu za život.

II

Pravo sudjelovanja imaju svi čija se okućnica ili vrt nalaze na području otoka Mljeta.

III

Prijava na natječaj podnosi se uz popunjen obrazac prijave s maksimalno pet fotografija okućnice ili vrta u kvaliteti visoke razlučivosti. Prijavom na Natječaj, Natjecatelj daje pravo korištenja dostavljenih fotografija u svrhu medijske promocije i daljnje distribucije.

IV

* Svaki sudionik natjecanja uz priložene fotografije i prijavni obrazac mora dostaviti svoje kontakt podatke
* Pravo na sudjelovanje imaju sve fizičke i pravne osobe koje imaju prebivalište na području otoka Mljeta
* Prijave se zaprimaju od 9.travnja do 31.svibnja 2024. na e-mail: info@mljet.hr

V

Po završetku izbora sastavit će se ocjenjivačko povjerenstvo koje će među prijavljenima odabrati najboljeg kandidata. Povjerenstvo će nakon završetka prijava na Natječaj, po dogovoru sa Natjecateljem, obići i pregledati svaki pojedini prijavljeni vrt i okućnicu kako bi donijeli konačnu ocjenu. Razdoblje obilaska okućnica/vrtova bit će tokom lipnja. Prilikom ocjenivanja razmatrat će se:

* hortikultura i održavanje
* dizajn vrta/ okućnice te raspored elemenata u prostoru
* originalnost i opći estetski dojam i utjecaj na ukupni izgled prostora

VI

Po završetku Natječaja dodjeljivat će se nagrade za prvo, drugo i treće mjesto iz svake pojedine kategorije. Svi ostali sudionici Natječaja dobit će uspomenu na sudjelovanje kao motivaciju da osvoje prvo mjesto sljedeće godine.

VII

Za prva tri mjesta koje će osvojiti sudionici ovog natjecanja bit će dodijeljene prigodne nagrade.

VIII

Rezultati Natječaja bit će objavljeni na službenim stranicama Turističke zajednice općine Mljet u roku od 15 dana od donošenja odluke.

TZ općine Mljet

Andrea Anelić ,dir